Tres d’una pausa pa xintar, a les 16:30 de la tarde vuelve la programación cola conferencia Enteradores de Sayambre, Valdión y otros conceyos, na que l’escritor Ramón Sordo Sotres, autor de varios estudios sobre les fales asturllioneses orientales, tratará sobre Ismael Redondo, vecín del pueblu de Pio y autor d’un testu escritu en sayambriegu, amás d’otros informantes llingüísticos de la zona.